Campionatul Mondial de Fotbal Rusia 2018 (Belgia - Japonia)

Campionatul Mondial de Fotbal Rusia

Belgia – Japonia 3-2

Sursa: Twitter Fifa World Cup

ECHIPE

Belgia: Courtois – Vermaelen, Kompany, Alderweireld – Meunier, De Bruyne, Witsel, Carrasco (65, Chadli) – Mertens (65, Fellaini), E. Hazard – Lukaku.

Antrenor: Roberto Martinez

Japonia: Kawashima – Sakai, Shoji, Yoshida, Nagatomo – Shibasaki (81, Yamaguchi), Hasebe – Inui, Kagawa, Haraguchi (81, Honda) – Osako.

Antrenor: Akira Nishino

Au marcat: Haraguchi (48′), Inui (52′) / Vertonghen (69′), Fellaini (74′), Chadli (90’+4′)

Calificare dramatică a „Dracilor Roșii”!

Belgia a reușit o răsturnare incredibilă de scor în partida cu Japonia, disputată luni seară, la Rostov, în optimile de finală ale Campionatului mondial de fotbal Rusia 2018. După o primă repriză albă, „niponii” au lovit imediat după reluare, când Haraguchi a deschis scorul, iar câteva minute mai târziu Inui a făcut ca tabela de marcaj să indice un neașteptat 2-0 în favoarea asiaticilor! Vertonghen (69) i-a readus pe „Dracii Roșii” în joc, Fellaini a egalat, iar la ultima fază a meciului Chadli a marcat și i-a dus pe belgieni în sferturile de finală ale Mondialului!

Prin această răsturnare de scor, Belgia a egalat un record ce data de 52 de ani, și anume ca o echipă să învingă într-un meci eliminatoriu al turneului suprem după ce a fost condusă la o diferență de cel puțin două goluri! La Campionatul Mondial din 1966 Portugalia a câștigat cu 5-3 partida împotriva Coreei de Nord, după ce a fost condusă la un moment dat cu 3-0. Legendarul Eusebio a marcat atunci de patru ori.

MUGUR BĂILEȘTEANU

Contents